open-index/open-wikipedia-markdown huggingface dataset:
Αλεθρικό

Το **Αλεθρικό** είναι κοινότητα της επαρχίας Λάρνακας στην Κύπρο.

## Τοποθεσία
Το **Αλεθρικό** βρίσκεται 16 χιλιόμετρα νοτιοδυτικά της πόλης της Λάρνακας. Είναι κτισμένο σε υψόμετρο 120 μέτρων πάνω από την επιφάνεια της θάλασσας. Στα βόρεια και ανατολικά συνορεύει με την Κλαυδιά, στα νοτιοανατολικά με την Τερσεφάνου, στα νότια με το Κιβισίλι, στα νοτιοδυτικά με την Απλάντα, στα δυτικά με τις Αγγλισίδες και στα βορειοδυτικά με τα Πυργά.

## Ιστορία-Ονομασία
Το Αλεθρικό κατοικείται από το 900 π.Χ.. Στην κοινότητα διασώζονται ενετικά κατάλοιπα, όπως η Βρύση των Ενετών, το πέτρινο γεφύρι, το υδραγωγείο και το *Λαούμι* στο οποίο οι Ενετοί είχαν φτιάξει ένα είδος φράγματος.

Για την προέλευση της ονομασίας της κοινότητας υπάρχουν δύο εκδοχές:

* η ονομασία *Αλεθρικό* προέχεται από το όνομα ενός φεουδάρχη με πολλά τσιφλίκια όπου εργάζονταν κοντά του οι κάτοικοι του Αλεθρικού
* η ονομασία *Αλεθρικό* προέχεται από τους από τους πολλούς αλευρόμυλους που υπήρχαν και οι κάτοικοι άλεθαν το σιτάρι για να το κάνουν αλεύρι.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας γνώριζε συνεχώς αυξομειώσεις, με εξαίρεση την απογραφή του 1960 και του 1973 που υπήρξε μείωση πληθυσμού. Πριν την τουρκική εισβολή του 1974, το Αλεθρικό ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι. Από το 1881 που υπάρχουν καταγεγραμμένα στοιχεία, έως το 1973 οι Ελληνοκύπριοι ήταν πλειοψηφία με τον αριθμό των Τουρκοκυπρίων να μένει σε χαμηλά επίπεδα.

Εξαιτίας των δικοινοτικών διαταραχών του 1958, όλοι οι Τουρκοκύπριοι κάτοικοι του Αλεθρικού έφυγαν και αναζήτησαν καταφύγιο σε γειτονικά τουρκοκυπριακά χωριά. Περισσότεροι από τους μισούς επέστρεψαν μετά το 1960. Ωστόσο, εξαιτίας των δικοινοτικών διαταραχών του 1963 όλοι οι Τουρκοκύπριοι έφυγαν και πάλι από το χωριό και εγκαταστάθηκαν στο Κιβισίλι, στο οποίο παρέμειναν έως την τουρκική εισβολή του 1974, οπόταν και κατέφυγαν, κυρίως το βράδυ, στο βόρειο τμήμα της Κύπρου ή στη βρετανική βάση Δεκέλειας. Ακολούθως, εγκαταστάθηκαν σε περιοχές της επαρχίας Αμμοχώστου. Στο Αλεθρικό παρέμειναν οι Ελληνοκύπριοι κάτοικοι του.

Τις τελευταίες δεκαετίες η κοινότητα παρουσιάζει πληθυσμιακή αύξηση. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*
*
*

## Εξωτερικοί σύνδεσμοι
*
* Κύπρος Ένα Ταξίδι - Αλεθρικό

Κατηγορία:Κοινότητες της Επαρχίας Λάρνακας
Θερμαντικός κλίβανος

Ο **θερμαντικός κλίβανος** ή φούρνος (praefurnium) βρισκόταν στις εγκαταστάσεις των ελληνιστικών λουτρών, των Βαλανείων.
Συγκεκριμένα ο φούρνος τοποθετείται στο κεντρικό τμήμα των λουτρών σε κοντινή απόσταση από τις ζεστές αίθουσες και νότια της αίθουσας εφίδρωσης, του πυριατηρίου, όπου παροχέτευε ζεστό νερό στις πισίνες με τα ζεστά λουτρά.

## Περιγραφή
Πρόκειται για ανοιχτό χώρο προσπελάσιμου μέσω μίας ή περισσότερων βοηθητικών διαδρομών, με λάκκους για την καύση, που διαχωρίζονταν μεταξύ τους με χαμηλούς τοίχους, πάνω στους οποίους τοποθετούσαν τα καζάνια.
Ώς υλικό καύσης χρησιμοποιούνταν συχνά καυσόξυλα, κυρίως ξύλα που παρήγαγαν ισχνό καπνό ,όπως τα έλατα, έτσι ώστε να υπάρχει μικρή ποσότητα αιθάλης στις αίθουσες. Η στάχτη που παραγόταν από τις καύσεις υφίστατο επεξεργασία και χρησιμοποιούνταν ως καθαριστικό για ρούχα.

Θερμαντικός κλίβανος απαντάται και τον 1ο π.Χ αιώνα, στις Θέρμες, όπου διοχέτευε θερμότητα στις θερμές αίθουσες με ένα σύστημα υποδαπέδιας θέρμανσης, τα υπόκαυστα.

## Δείτε επίσης
*Βαλανεία
*Θέρμες

## Παραπομπές


## Βιβλιογραφία
Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004	

## Εξωτερικοί σύνδεσμοι
Πολυξένη Αδάμ-Βελένη, Τα λουτρά στην αρχαία Ελλάδα,  Η Καθημερινή, Επτά ημέρες 13.05.2001 https://web.archive.org/web/20120903213117/http://wwk.kathimerini.gr/kath/7days/2001/05/13052001.pdf

Κατηγορία:Λουτρά
Exhibit B: The Human Condition

Το **Exhibit B: The Human Condition** είναι το ένατο στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε τον Μάιο του 2010 μέσω της δισκογραφικής εταιρείας "Nuclear Blast".

Η παραγωγή και η μίξη του δίσκου έγιναν στα "Backstage Studios", τα τύμπανα ηχογραφήθηκαν στα "Sharkbite Studios" του Όουκλαντ στην Καλιφόρνια και οι υπόλοιπες ηχογραφήσεις πραγματοποιήθηκαν στο "Camp Crunch" της Καλιφόρνια.

Για το κομμάτι "*Downfall*" γυρίστηκε βίντεο κλιπ, ενώ η αμερικάνικη έκδοση του δίσκου περιείχε το επιπλέον κομμάτι "*Devil's Teeth*" και η ιαπωνική έκδοση περιείχε τη διασκευή στο τραγούδι "*Don't Make No Promises (Your Body Can't Keep)*" των Scorpions.

Το εξώφυλλο του δίσκου αποτελεί μία διαφορετική εκδοχή του Ανθρώπου του Βιτρούβιου του Λεονάρντο ντα Βίντσι παρουσιάζοντας μία αρνητική, σκελετωμένη μορφή του με χαρακτηριστικό την έλξη του προς την πολεμική σύρραξη και τη βία.

Στην πρώτη εβδομάδα κυκλοφορίας του το "*Exhibit B: The Human Condition*" πούλησε 4.600 αντίτυπα στις Ηνωμένες Πολιτείες, σκαρφαλώνοντας στο # 114 του Billboard, μπαίνοντας στους καταλόγους επιτυχιών για πρώτη φορά μετά το "*[[Impact Is Imminent]]*" του 1990. Επίσης, κατάφερε να μπει στα τσαρτ διάφορων ευρωπαϊκών χωρών, με το συγκρότημα να μπαίνει για πρώτη φορά στο ελληνικό Top-20 φτάνοντας στο # 14.

## Τραγούδια
1. **The Ballad of Leonard and Charles** *(Altus, Dukes)* - 7:14
2. **Beyond the Pale** *(Holt)* - 7:40
3. **Hammer and Life** *(Holt)* - 3:31
4. **Class Dismissed (A Hate Primer)** *(Holt)* - 7:15
5. **Downfall** *(Holt)* - 6:22
6. **March of the Sycophants** *(Holt)* - 6:45
7. **Nanking** *(Holt)* - 7:22
8. **Burn, Hollywood, Burn** *(Holt)* - 4:05
9. **Democide** *(Altus, Dukes)* - 6:36
10. **The Sun Is My Destroyer** *(Holt)* - 9:33
11. **A Perpetual State of Indifference** *(Holt)* - 2:25
12. **Good Riddance** *(Holt)* - 5:33
13. **Devil's Teeth** *(Holt)* - 4:13

## Θέσεις τσαρτ
***Exhibit B: The Human Condition*** *(άλμπουμ)*

***Επίσημη κυκλοφορία: [[7 Μαΐου]] [[2010]]***

## Τα μέλη του συγκροτήματος
Το "*Exhibit B: The Human Condition*" ηχογραφήθηκε από τους εξής μουσικούς:
* Ρομπ Ντιουκς - φωνητικά
* Γκάρι Χολτ - κιθάρα
* Λι Άλτους - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

## Παραπομπές


## Πηγές
* Exhibit B: The Human Condition - Exodus | Songs, Reviews, Credits - AllMusic
* Exodus - Exhibit B: The Human Condition - Encyclopaedia Metallum
* Exodus - Exhibit B: The Human Condition - Metal Storm
* Exhibit B: The Human Condition by Exodus - Music Charts
* Greek Chart

Κατηγορία:Δισκογραφία των Exodus
Κατηγορία:Άλμπουμ του 2010
Κνιποβίτσια

Η ***Κνιποβίτσια*** *(Knipowitschia)* είναι γένος ψαριών του αλμυρού, υφάλμυρου και γλυκού νερού της οικογένειας των Γωβιιδών (γωβιοί), ενδημικών της Ευρασίας. Το γένος ονομάστηκε προς τιμήν του Ρώσου - Σοβιετικού ιχθυολόγου, υδροβιολόγου και ωκεανογράφου Νικολάι Μιχάιλοβιτς Κνιπόβιτς *(Никола́й Миха́йлович Книпо́вич)*.

## Είδη
Το γένος περιλαμβάνει αυτήν την στιγμή 17 αναγνωρισμένα είδη:
* *[[Knipowitschia byblisia]]* Ahnelt, 2011 
* *[[Knipowitschia cameliae]]* Nalbant & Oţel, 1995
* Ποντογωβιός *(Knipowitschia caucasica)* L. S. Berg, 1916
* *[[Knipowitschia caunosi]]* Ahnelt, 2011 
* *[[Knipowitschia croatica]]* Mrakovčić, Kerovec, Mišetić & D. Schneider, 1996
* *[[Knipowitschia ephesi]]* Ahnelt, 1995
* Κερκυρογωβιός *(Knipowitschia goerneri)* Ahnelt, 1991
* *[[Knipowitschia iljini]]* L. S. Berg, 1931
* *[[Knipowitschia longecaudata]]* Kessler, 1877 
* *[[Knipowitschia mermere]]* Ahnelt, 1995
* Αχερονογωβιός *(Knipowitschia milleri)* Ahnelt & Bianco, 1990
* *[[Knipowitschia montenegrina]]* Kovačić & Šanda, 2007
* *[[Knipowitschia mrakovcici]]* P. J. Miller, 2009
* Ευηνογωβιός *(Knipowitschia panizzae)* Verga, 1841 
* *[[Knipowitschia punctatissima]]* Canestrini, 1864
* *[[Knipowitschia radovici]]* Kovačić, 2005 
* Θεσσαλογωβιός *(Knipowitschia thessala)* Vinciguerra, 1921

## Παραπομπές

Κατηγορία:Γωβιίδες
Ντέιλ Τ. Μόρτενσεν

Ο **Ντέιλ Τ. Μόρτενσεν** (*Dale T. Mortensen*, 2 Φεβρουαρίου 1939 – 9 Ιανουαρίου 2014) ήταν Αμερικανός οικονομολόγος, ο οποίος τιμήθηκε με Νόμπελ Οικονομικών Επιστημών. Απέκτησε τίτλο B.A. στα οικονομικά από το Πανεπιστήμιο του Γουίλαμετ και διδακτορικό τίτλο στις Οικονομικές Επιστήμες από το Πανεπιστήμιο Κάρνεγκι Μέλον.

## Βιογραφία
Γεννήθηκε στο Όρεγκον των ΗΠΑ και ήταν μέλος της αδερφότητας ΒΘΠ.
Τιμήθηκε με Νόμπελ μαζί με τον κυπριακής καταγωγής οικονομολόγο Πισσαρίδη από το London School of Economics και τον Πίτερ Α. Ντάιαμοντ από το Τεχνολογικό Ινστιτούτο της Μασσαχουσέτης το 2010 "για τις αναλύσεις των αγορών με αναζήτηση τριβών". Ήταν παντρεμένος με την καθηγήτρια Μπέβερλι Μόρτενσεν.

Ο Μόρτενσεν απεβίωσε από καρκίνο τον Ιανουάριο του 2014 σε ηλικία 74 ετών, στο σπίτι του στο Γουίλμετ.
## Βραβεία
* Βραβείο Αλεξάντερ Χέντερσον, 1965.
* Βραβεία IZA για τα Οικονομικά της Εργασίας, 2005.
* Βραβείο Νόμπελ Οικονομικών Επιστημών, 2010, με τους Χριστόφορο Α. Πισσαρίδη και Πίτερ Α. Ντάιαμοντ

Στο πανεπιστήμιο του Ώρχους ένα κτήριο πήρε το όνομα του επιστήμονα.

## Επιλεγμένες εκδόσεις
* D. Mortensen and E. Nagypál (2007), 'More on unemployment and vacancy fluctuations.' *Review of Economic Dynamics* 10 (3), pp.&nbsp;327–47.
*  D. Mortensen (2005), *Wage Dispersion: Why Are Similar Workers Paid Differently?*, MIT Press.  ISBN 0-262-63319-1
* K. Burdett and D. Mortensen (1998), 'Wage differentials, employer size, and unemployment.' *International Economic Review* 39, pp.&nbsp;257–73.
* D. Mortensen and C. Pissarides (1994), 'Job creation and job destruction in the theory of unemployment.' *Review of Economic Studies* 61, pp.&nbsp;397–415.
* D. Mortensen (1986), 'Job search and labor market analysis.' Ch. 15 of *Handbook of Labor Economics*, vol. 2, O. Ashenfelter and R. Layard, eds., North-Holland.
* D. Mortensen (1982), 'Property rights and efficiency of mating, racing, and related games.' *American Economic Review* 72 (5), pp.&nbsp;968–79.
* D. Mortensen (1982), 'The matching process as a non-cooperative/bargaining game.' In *The Economics of Information and Uncertainty*, J. McCall, ed., NBER, ISBN 0-226-55559-3.
* D. Mortensen (1972), 'A theory of wage and employment dynamics.' In *Microeconomic Foundations of Employment and Inflation Theory*, E. Phelps et al., eds., Norton, ISBN 978-0-393-09326-1

## Παραπομπές


## Εξωτερικοί σύνδεσμοι

* επίσημος ιστότοπος για τον Μόρτενσεν
* Ο Μόρτενσεν στο School of Economics and Management του Πανεπιστημίου του Ώρχους
* Markets with Search Frictions Ομιλία το 2010 στον ιστότοπο NobelPrize.org
* Προφίλ και Έγγραφα στο Research Papers in Economics/RePEc

Κατηγορία:Αμερικανοί οικονομολόγοι
Κατηγορία:Βραβευμένοι με Νόμπελ Οικονομικών Επιστημών
Αυτόνομο σύστημα (διαδίκτυο)

Μέσα στο διαδίκτυο, ένα **αυτόνομο σύστημα** ( AS ) είναι ένα σύνολο συνδεδεμένων Internet Protocol (IP )δικτύων υπό τον έλεγχο ενός ή περισσότερων διαχειριστή του δικτύου που παρουσιάζει μια κοινή, σαφώς καθορισμένη πολιτική δρομολόγησης στο Διαδίκτυο.

Ο έλεγχος που απαιτείται γίνεται από μια ενιαία οντότητα, συνήθως μια υπηρεσία παροχής Internet ή ένα πολύ μεγάλο οργανισμό με ανεξάρτητες συνδέσεις σε πολλαπλά δίκτυα , που τηρούν μια ενιαία και σαφώς καθορισμένη πολιτική δρομολόγησης, όπως αρχικά ορίζεται στο RFC 1771 .

Τα πρωτόκολλα που χρησιμοποιούνται για την διαχείριση και σύνδεση των αυτόνομων συστημάτων είναι το Internal Gateway Protocol(IGP) και το Border Gateway Protocol (BGP). Το IGP χρησιμοποιείται για την λειτουργία στο εσωτερικό του αυτόνομου συστήματος ενώ το BGP για την σύνδεση μεταξύ των αυτόνομων συστημάτων.

Κατηγορία:Αρχιτεκτονική διαδικτύου
Γενικές εκλογές στο Μπανγκλαντές (2014)

Στο Μπανγκλαντές διεξήχθησαν **γενικές εκλογές** στις 5 Ιανουαρίου 2014, σύμφωνα με τη συνταγματική επιταγή να διενεργηθούν εκλογές εντός 90 ημερών πριν τη λήξη της θητείας της βουλής (Jatiya Sangshad) στις 24 Ιανουαρίου 2014. Οι εκλογές ήταν αμφιλεγόμενες, καθώς όλα σχεδόν τα μεγάλα κόμματα της αντιπολίτευσης δεν έλαβαν μέρος και 154 από τις συνολικά 300 έδρες δεν είχαν αντίπαλο. Περί τα 21 άτομα σκοτώθηκαν την ημέρα της ψηφοφορίας. 

## Πλαίσιο
Στη διάρκεια του 2013, το Εθνικιστικό Κόμμα του Μπανγκλαντές και οι σύμμαχοί του (18 κόμματα της αντιπολίτευσης) υπό την πρώην πρωθυπουργό Χαλίντα Ζία κήρυξαν περισσότερες από 85 ημέρες απεργιών σε πανεθνικό επίπεδο. Η αντιπολίτευση απαίτησε από το κυβερνών κόμμα Σύνδεσμος Αγουάμι με πρόεδρο την πρωθυπουργό Σεΐχ Χασίνα να αναθεωρήσει το Σύνταγμα, να διαλύσει το Κοινοβούλιο μετά τη λήξη της θητείας του στις 24 Ιανουαρίου 2014 και εν συνεχεία να παραδώσει την εξουσία σε μια μη κομματική μεταβατική κυβέρνηση ή σε μια υπηρεσιακή κυβέρνηση, της οποίας θα ηγηθούν τεχνοκράτες και θα διαρκέσει επί 90 ημέρες. Καθώς τα περισσότερα από τα αιτήματα της αντιπολίτευσης δεν ικανοποιήθηκαν, οι τελευταίοι δεν έλαβαν μέρος στις βουλευτικές εκλογές της 5ης Ιανουαρίου. Η Χασίνα πρότεινε το σχηματισμό πολυκομματικής κυβέρνησης στην οποία θα συμμετείχαν και κόμματα της αντιπολίτευσης ως τη διεξαγωγή των εκλογών, όμως η πρόταση απορρίφθηκε από τη Ζία.

Λίγο πριν διεξαχθούν οι εκλογές, έλαβαν χώρα εκτεταμένα περιστατικά βίας και πολυήμερες διαδηλώσεις διαμαρτυρίας. Δύο ημέρες πριν τις εκλογές ακτιβιστές της αντιπολίτευσης πυρπόλησαν εκλογικά κέντρα σε όλη τη χώρα.

Συνεπεία του μποϊκοτάζ από την αντιπολίτευση, η εκλογική επιτροπή ανακοίνωσε ότι ο Σύνδεσμος Αγουάμι είχε ήδη εξασφαλίσει τη νίκη σε 127 από τις 154 έδρες χωρίς αντίπαλο. Η ΕΕ, οι ΗΠΑ και η Κοινοπολιτεία δεν έστειλαν παρατηρητές για να επιβλέψουν την εκλογική διαδικασία, καθώς εξέφρασαν την ανησυχία τους για την αξιοπιστία των εκλογών λόγω του μποϊκοτάζ.

## Αποτελέσματα
Ως αποτέλεσμα της κίνησης της αντιπολίτευσης να μην συμμετάσχει στις εκλογές σε ένδειξη διαμαρτυρίας, οι 154 από τις συνολικά 300 έδρες δεν είχαν αντίπαλο. Από τις υπόλοιπες έδρες που αναδείχθηκαν χωρίς αντίπαλο, το Κόμμα Τζατίγια υπό τη Ράουσαν Ερσάντ κέρδισε 20 έδρες, το JSD έλαβε 3, το κόμμα των Εργατών 2, και το Κόμμα Τζατίγια (Μαντζού) πήρε 1 έδρα.

Τα εκτεταμένα επεισόδια βίας και το μποϊκοτάζ της αντιπολίτευσης επηρέασαν και την προσέλευση των ψηφοφόρων στις κάλπες, καθώς περιορίστηκε στο 22%. Οι νέοι βουλευτές ορκίστηκαν και ανέλαβαν καθήκοντα στις 9 Ιανουαρίου.

### Επακόλουθα
Μία ημέρα μετά τις εκλογές ξέσπασαν ταραχές στην πόλη Μποχάρ με απολογισμό 3 θανάτους, ενώ τουλάχιστον 18 άτομα έχασαν τη ζωή τους σε βίαια επεισόδια την ημέρα των εκλογών, όταν οι δυνάμεις ασφαλείας άνοιξαν πυρ εναντίον διαδηλωτών και ακτιβιστών της αντιπολίτευσης, οι οποίοι πυρπόλησαν περισσότερα από 100 εκλογικά κέντρα. Συνολικά 21 άτομα πέθαναν την ημέρα εκείνη και καταστράφηκαν 400 εκλογικά κέντρα.

## Παραπομπές


2014
Μπανγκλαντες
Μονσέφ Μαρζουκί

Ο **Μονσέφ Μαρζουκί** (Moncef Marzouki, αραβικά  المنصف المرزوقي, *al-Munṣif al-Marzūqī*, γενν. στις 7 Ιουλίου 1945) ήταν προσωρινός πρόεδρος της Τυνησίας από το 2011 ως τις 31 Δεκεμβρίου 2014. Στη διάρκεια της καριέρας του ήταν ακτιβιστής για τα ανθρώπινα δικαιώματα και εργάστηκε ως γιατρός και πολιτικός. Στις 12 Δεκεμβρίου 2011 εξελέγη Πρόεδρος της Τυνησίας από τη Συντακτική Συνέλευση της χώρας.

## Βιογραφία
Γεννημένος στην Γκρομπαλία της τότε Γαλλικής Τυνησίας, σπούδασε ιατρική στο Πανεπιστήμιο του Στρασβούργου στη Γαλλία. Επέστρεψε στην Τυνησία το 1979 και ίδρυσε το Κέντρο Κοινωνικής Ιατρικής στην πόλη Σους και το Κέντρο για την Πρόληψη της Παιδικής Κακοποίησης, ενώ έγινε και μέλος του Συνδέσμου των Ανθρωπίνων Δικαιωμάτων της χώρας του. Κατά τα νεανικά του χρόνια ταξίδεψε στην Ινδία, όπου μελέτησε τις θεωρίες μη βίας του Μαχάτμα Γκάντι. Εν συνεχεία ταξίδεψε και στη Νότια Αφρική, όπου μελέτησε τις συνθήκες μετά την πτώση του απαρτχάιντ.

### Πολιτική καριέρα
Όταν η κυβέρνηση αντιτάχθηκε βίαια στο ισλαμικό κίνημα Ενάχντα το 1991, ο Μαρζουκί ήρθε σε σύγκρουση με τον Τυνήσιο πρόεδρο Μπεν Αλί. Συνελήφθη πολλές φορές και έγινε πρόεδρος της Αραβικής Επιτροπής για τα Ανθρώπινα Δικαιώματα .

Το 2001 ίδρυσε το Κογκρέσο για τη Δημοκρατία. Εκείνο το ο πολιτικό κόμμα τέθηκε εκτός νόμου το 2002, ωστόσο ο Μαρζουκί κατέφυγε στη Γαλλία και συνέχισε να ηγείται του κόμματος από εκεί.

Έπειτα από την αποχώρηση του Μπεν Αλί και την Τυνησιακή Επανάσταση, ο Μαρζουκί ανακοίνωσε την επιστροφή του στην Τυνησία και ότι προτίθεται να διεκδικήσει το προεδρικό αξίωμα.

### Προσωρινός πρόεδρος της Τυνησίας
Στις 12 Δεκεμβρίου 2011 η εκλεγμένη Συντακτική Συνέλευση εξέλεξε το Μαρζουκί ως προσωρινό πρόεδρο της χώρας, με 155 ψήφους υπέρ έναντι 3 κατά και 42 λευκά. Οι λευκές ψήφοι προέρχονταν από τα κόμματα της αντιπολίτευσης, τα οποία θεώρησαν το μίνι Σύνταγμα που σχεδιάστηκε ότι ήταν αντιδημοκρατικό.

Στις 14 Δεκεμβρίου, μία ημέρα μετά το διορισμό του, διόρισε στην πρωθυπουργία τον Χαμαντί Τζεμπαλί από το μετριοπαθές ισλαμικό κίνημα Ενχάντα. Η νέα κυβέρνηση του Τζεμπαλί παρουσιάστηκε στις 20 Δεκεμβρίου.

Τον Νοέμβριο του 2021, ο Moncef Marzouki ήταν αντικείμενο διεθνούς εντάλματος σύλληψης για διακινδύνευση της κρατικής ασφάλειας.

## Προσωπική ζωή
Από τον πρώτο του γάμο, ο Μαρζουκί απέκτησε 2 κόρες: τη Μίριαμ και τη Νάντια. Το Δεκέμβριο του 2011 σε ιδιωτική τελετή στην Καρχηδόνα παντρεύτηκε τη Γαλλίδα γιατρό Μπεατρίς.

## Παραπομπές



Κατηγορία:Πρόεδροι της Τυνησίας
Μεχντί Τζομάα

Ο **Μεχντί Τζομάα** (21 Απριλίου 1962-) είναι Τυνήσιος μηχανικός και πολιτικός. Επιλέχθηκε ως προσωρινός πρωθυπουργός της Τυνησίας στις 14 Δεκεμβρίου 2013. Υπηρέτησε ως υπουργός Βιομηχανίας στην κυβέρνηση του Αλί Λαραγέντ. Ο Τζομάα ανέλαβε καθήκοντα πρωθυπουργού στις 10 Ιανουαρίου 2014 και παρέμεινε στο αξίωμα αυτό ως το Φεβρουάριο του 2015.

## Πρώτα χρόνια
Γεννήθηκε στη Μαχντία της Τυνησίας και αποφοίτησε από την Εθνική Σχολή Μηχανικών του Πανεπιστημίου του Ελ Μανάρ στην Τύνιδα το 1998. Το επάγγελμά του είναι μηχανικός. Κατέχει επίσης μεταπτυχιακό τίτλο στις δομικές κατασκευές μηχανικής και στα μοντέλα. Είναι πατέρας 5 παιδιών. 

## Πολιτικός βίος
Έπειτα από την πρόταση του Χαμαντί Τζεμπαλί να συμμετάσχει στην κυβέρνησή του, ο Τζoμάα παραιτήθηκε από τη δουλειά του αποφάσισε να συνεισφέρει στη μετάβαση της χώρας του στη δημοκρατία, έπειτα από την παραίτηση του Μπεν Αλί και την Τυνησιακή Επανάσταση του 2011. Ο ανεξάρτητος Τζoμάα έγινε υπουργός Βιομηχανίας στις 13 Μαρτίου 2013 στην κυβέρνηση συνασπισμού υπό τον Αλί Λαραγέντ. Έπειτα από τη δολοφονία του Μοχάμανετ Μπραχμί τον Ιούλιο, επικρατούσε πολιτικό αδιέξοδο. Για την εξομάλυνση της κατάστασης, τα κόμματα ξεκίνησαν εθνικό διάλογο, ο οποίος διήρκεσε επί εβδομάδες. Στις 14 Δεκεμβρίου 2013, αμφότερα τα κυβερνητικά και τα αντιπολιτευόμενα κόμματα συμφώνησαν στην πρωθυπουργία του Τζoμάα. Ο τελευταίος έγινε προσωρινά πρωθυπουργός, μέχρι να διεξαχθούν νέες εκλογές. Ανέλαβε επικεφαλής μιας κυβερνήσεως τεχνοκρατών. 

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Τυνησίας
Αλεξάντρ-Φερντινάν Νγκεντέ

Ο **Αλεξάντρ-Φερντινάν Νγκεντέ** (Alexandre-Ferdinand Nguendet) είναι πολιτικός από την Κεντροαφρικανική Δημοκρατία. Ήταν προσωρινός πρόεδρος από τις 10 Ιανουαρίου 2014 ως τις 20 Ιανουαρίου του ίδιου χρόνου, έπειτα από την παραίτηση του Μισέλ Ντζοτοντιά.

## Πολιτική σταδιοδρομία
Ως μέλος του Κεντροαφρικάνικου Δημοκρατικού Συναγερμού (RDC) υπηρέτησε ως βουλευτής στην Εθνοσυνέλευση εκπροσωπώντας την 5η εκλογική περιφέρεια (*arrondissement*) της πρωτεύουσας Μπανγκί. Στις αρχές του 2013 ο Νγκεντέ ίδρυσε ένα νέο πολιτικό κόμμα, το Συναγερμό για τη Δημοκρατία (RPR). Όταν οι αντάρτες Σελεκά κατέλαβαν το Μπανγκί το Μάρτιο του 2013, ανατρέποντας τον πρόεδρο Φρανσουά Μποζιζέ, το κόμμα του Νγκεντέ ήταν το πρώτο που αναγνώρισε τη νέα ηγεσία του Μισέλ Ντζοτοντιά, ηγέτη των ανταρτών, ο οποίος αυτοανακηρύχθηκε πρόεδρος.

Έπειτα από πιέσεις περιφερειακών ηγετών, ο Ντοζοντιά αποπειράθηκε να νομιμοποιήσει την κυβέρνησή του τον Απρίλιο του 2013, με τη σύσταση του Εθνικού Μεταβατικού Συμβουλίου Το εν λόγω συμβούλιο (CNT) απαρτίζεται από 105 μέλη και επέχει θέση προσωρινού κοινοβουλίου. Το σώμα εκείνο εξέλεξε πρόεδρο τον Ντζοτοντιά στις 13 Απριλίου 2013, με σκοπό να υπηρετήσει μεταβατικά επί 18 μήνες. Τελικά πρόεδρος του CNT εξελέγη ο Νγκεντέ στις 15 Απριλίου 2013. Ο Νγκεντέ κέρδισε 4 άλλους υποψηφίους, συγκεντρώνοντας 48 ψήφους έναντι 28 για τον κυριότερο αντίπαλό του. Το σώμα θα λειτουργούσε τόσο ως κοινοβούλιο όσο και ως συντακτική συνέλευση.

Στις αρχές Μαΐου 2013 το μεταβατικό εθνικό συμβούλιο ξεκίνησε τη λειτουργία του και ο Νγκεντέ γνωστοποίησε ότι το σώμα θα είχε όλες τις νομοθετικές εξουσίες, εκτός από τη δυνατότητα να κατατεθεί πρόταση μομφής εναντίον της κυβέρνησης.

Ο Νγκεντέ ανέλαβε πρόεδρος του  Εθνικού Μεταβατικού Συμβουλίου της Κεντροαφρικανικής Δημοκρατίας στις 10 Ιανουαρίου 2014 μετά την παραίτηση του Ντζοτοντιά και τις ισχυρές πιέσεις που ο τελευταίος είχε δεχτεί από τις γύρω χώρες.

Η βραχύβια θητεία του Νγκεντέ τερματίστηκε στις 20 Ιανουαρίου, οπότε ανέλαβε καθήκοντα η διάδοχός του, Κατρίν Σαμπά-Πανζά (προσωρινή).

## Παραπομπές


## Εξωτερικοί σύνδεσμοι
* 

Νγκεντε, Αλεξαντρ
Ερατώ Μ-60 (ναρκοθέτις)

Η Ναρκοθέτις **Ερατώ Μ-60** (πρώην *USS AMS-74*, *USS MSC-74* και *Castagno M&nbsp;5504*) ήταν αμερικανικό πολεμικό πλοίο το οποίο προσχώρησε στο Ιταλικό Πολεμικό Ναυτικό και στη συνέχεια στο Ελληνικό Πολεμικό Ναυτικό.

## Ιστορία
Ναυπηγήθηκε το 1954 στις Ηνωμένες Πολιτείες Αμερικής ως «*USS&nbsp;AMS-74*», στα ναυπηγεία "Henry C. Grebe and Co., Inc." στο Σικάγο του Ιλλινόις, εντός του πλαισίου ενός προγράμματος παραγωγής δύο σειρών από 17 και 19 μονάδες πλοίων αντίστοιχα. Στις 7&nbsp;Φεβρουαρίου 1955, ανακατατάχθηκε από το Πολεμικό Ναυτικό των ΗΠΑ σε παράκτιο ναρκαλιευτικό, υπό το νέο του όνομα «*USS&nbsp;MSC-74*».

### Μετάταξη στην Ιταλία
Το πλοίο στη συνέχεια παραδόθηκε στο Ιταλικό Πολεμικό Ναυτικό ως μέρος της Αμερικανικής βοηθείας και μετονομάστηκε ως «*Castagno*» *M&nbsp;5504*, ονομασία που προέρχεται από την ιταλική λέξη *castagno* που σημαίνει *καστανιά*. Το 1984 μετετράπηκε από ναρκαλιευτικό σε ναρκοθηρευτικό ως νέος τύπος *Castagno* αλλάζοντας το παλαιό *USQ-1* σονάρ με το νέο *SQQ-14* και δημιουργώντας εγκαταστάσεις τόσο για δύτες όσο και για ναρκοθηρευτικές τηλεχειριζόμενες υποβρύχιες συσκευές. Μετά τη λήξη της υπερεσίας του πλοίου στο Ιταλικό Πολεμικό Ναυτικό παραχωρήθηκε στο Ελληνικό Πολεμικό Ναυτικό.

### Μετάταξη στην Ελλάδα
Το πλοίο παραλήφθηκε στην Ιταλία από τον Πλωτάρχη Ι. Γαρατζιώτη στις 10 Οκτωβρίου 1995. Εντάχθηκε στον ελληνικό στόλο και μετονομάστηκε εκ νέου σε «*Ερατώ*» *Μ-60*. Μαζί με το δίδυμό του πλοίο «*Ευνίκη*» *Μ-61* απετέλεσαν τα πρώτα ναρκοθηρευτικά του Ελληνικού Πολεμικού Ναυτικού. Ανήκε στη δύναμη της Διοίκησης Ναρκοπολέμου. Μετά από έντεκα χρόνια υπηρεσίας και αφού έλαβε μέρος σε Εθνικές αλλά και συμμαχικές ασκήσεις και επιχειρήσεις, το πλοίο «*Ερατώ*» *Μ-60* παροπλίσθηκε στον Ναύσταθμο Κρήτης στις 3 Οκτωβρίου 2006 στο πλαίσιο του εκσυγχρονισμού του ελληνικού στόλου. Χρησιμοποιήθηκε ως στόχος επιφανείας και βυθίστηκε στις 22 Οκτωβρίου 2008.

## Πλοία με το όνομα «''Ερατώ''»
Το ναρκοθηρευτικό «*Ερατώ*» *Μ-60* είναι μέχρι  το μοναδικό πλοίο στον ελληνικό στόλο που έφερε το όνομα αυτό.

## Παραπομπές


Κατηγορία:Ελληνικές Ναρκοθέτιδες
Burger Burger

Το ***Burger Burger*** (ιαπωνικά: *バーガーバーガー*) είναι ένα βιντεοπαιχνίδι στρατηγικής, ανεπτυγμένο από την Rytmix. Κυκλοφόρησε αποκλειστικά στην Ιαπωνία στις 27 Νοεμβρίου 1997 για το PlayStation. Ο παίκτης είναι ιδιοκτήτης μιας αλυσίδας καταστημάτων χάμπουργκερ και σκοπός του είναι η σωστή διαχείριση των καταστημάτων και το οικονομικό όφελος. Το παιχνίδι έγινε πολύ διάσημο στην Ιαπωνία και το 1999 κυκλοφόρησε το σίκουελ *[[Burger Burger 2]]*, με πολλές βελτιώσεις και νέα χαρακτηριστικά. Κυκλοφόρησαν επίσης δύο παιχνίδια για το Game Boy Color: το *[[Burger Burger Pocket]]* (1999) και το *[[Burger Paradise International]]* (2000). Και τα τρία αυτά παιχνίδια αναπτύχθηκαν από τη Biox.

## Εξωτερικοί σύνδεσμοι
* Το Burger Burger στο *GameFAQs*
* Το Burger Burger 2 στο *GameFAQs*
* Το Burger Burger Pocket στο *GameFAQs*
* Το Burger Paradise International στο *GameFAQs*

Κατηγορία:Βιντεοπαιχνίδια του 1997
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια στρατηγικής
118 (αριθμός)

Το **118** (εκατόν δέκα οκτώ) είναι ο φυσικός αριθμός που βρίσκεται μετά από το 117 και πριν από το 119. Είναι άρτιος αριθμός, αφού 118:2 = 59, δηλαδή διαιρείται με το 2, στο σύνολο των φυσικών αριθμών. Ο αριθμός 118 συμβολίζεται ως **CXVIII** στο ρωμαϊκό σύστημα αρίθμησης και ως **ΡΙΗ´** ή **ριη΄** στο ελληνικό σύστημα αρίθμησης.

## Στα μαθηματικά
* Το 118 είναι ένας σύνθετος αριθμός,  αφού οι φυσικοί διαιρέτες του είναι 1, 2, 59 και 118 δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 119.
* Το ανάπτυγμα πρώτων παραγόντων του 118 είναι 118 = 2· 59.
* Το 118 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 59).

## Το 118 στη Χημεία
* Ο ατομικός αριθμός 118 αντιστοιχεί στο Ογκανέσσιο.

## Το 118 στην αστρονομία
*Η 118 Πειθώ (Peitho), είναι ένας αστεροειδής της Κύριας Ζώνης Αστεροειδών.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Arthur! Ready to Race

Το ***Arthur! Ready to Race*** είναι ένα εκπαιδευτικό βιντεοπαιχνίδι αγώνων, ανεπτυγμένο από την Mattel Interactive για την κονσόλα PlayStation. Κυκλοφόρησε την 1η Νοεμβρίου 2000 και βασίζεται στην τηλεοπτική σειρά κινουμένων σχεδίων *[[Άρθουρ]]*.

## Σενάριο
Ο Άρθουρ και οι φίλοι του (Francine Frensky, The Brain, Binky Barnes, Muffy Crosswire και Buster Baxter) θέλουν να κάνουν τον καλύτερο αγώνα καρτ που μπορούν. Κατά τη διάρκεια του παιχνιδιού, cameo εμφανίσεις πραγματοποιούν οι αδελφές του Άρθουρ (D.W. και Kate Read) καθώς και η μητέρα του (Mrs. Jane Read).

## Τρόπος παιχνιδιού
Το παιχνίδι θεωρείται ιδιαίτερα εύκολο καθώς απευθύνεται σε παιδιά, τα οποία μπορούν να αγωνιστούν μόνα ή με φίλους τους και είναι σε θέση να λύσουν τα διάφορα προβλήματα που προκύπτουν κατά την εξέλιξη της ιστορίας του παιχνιδιού.

## Παραπομπές


Κατηγορία:Βιντεοπαιχνίδια του 2000
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια με ανθρωπόμορφους χαρακτήρες
Ερυθροπόταμος

Ο **Ερυθροπόταμος** (, *προφ.: Λούντα ρέκα, που σημαίνει «τρελός ποταμός»*) είναι ποταμός της Θράκης, που πηγάζει από την Ελλάδα, και έπειτα από μια σύντομη διαδρομή μέσω της Βουλγαρίας, καταλήγει στον ποταμό Έβρο στα νότια του Διδυμότειχου στην Ελλάδα. Στα τουρκικά, ο ποταμός αναφέρεται ως Κιουζούλντελι (*τουρκικά: *).μικρογραφία|Ο Ερυθροπόταμος και η γέφυρά του.
Οι ντόπιοι κάτοικοι - γηραιότεροι Χριστιανοί και όλοι οι Μουσουλμάνοι - την αποκαλούν "Kızıl Dere" (Κόκκινο Ρέμα). Όταν η περιοχή περιήλθε στην Ελληνική Επικράτεια δόθηκε η ονομασία "Ερυθροπόταμος" που είναι μεταφορά της μετάφρασης του Οθωμανικού "Kızıl Dere" - Κόκκινο Ρέμα.

## Περιγραφή
Ο Ερυθροπόταμος, ο οποίος αποτελεί παραπόταμο του ποταμού Έβρου, πηγάζει από την ανατολική Ροδόπη, και συγκεκριμένα από το όρος Σάπκα, ανάμεσα στις περιφερειακές ενότητες Έβρου και Ροδόπης κοντά στο Μέγα Δέρειο. Έπειτα ο ποταμός, περνά τα ελληνοβουλγαρικά σύνορα εντός της επαρχίας Χασκόβου κοντά στο Γκόρνο Λούκοβο. Εν συνεχεία, στο βουλγαρικό έδαφος, περνά δίπλα από την ελληνοβουλγαρική μεθόριο για κάποια χιλιόμετρα και στην κατόπιν, εισέρχεται στην Ελλάδα στο ύψος των οικισμών Σκιβ Κλαντένετς και Αλεποχωρίου, περνά από τους οικισμούς Λάδη, Μάνη και Κουφόβουνο, και εκχέεται στον ποταμό Έβρο νότια του Διδυμότειχου.

Ο μεγαλύτερος παραπόταμός του είναι ο Ασπροπόταμος (βουλγαρικά: , *προφ.: Μπιάλα ρέκα*), που διαρρέει σε όλο το μήκος του το βουλγαρικό έδαφος και εκχέεται στον Ερυθροπόταμο κοντά στο χωριό Οντρίντσι της επαρχίας Χασκόβου.

## Παραπομπές


## Εξωτερικοί σύνδεσμοι
*
*Φεστιβάλ Πολιτισμού Διδυμοτείχου ΕΡΥΘΡΟΠΟΤΑΜΟΣ - REDRIVER 

Κατηγορία:Παραπόταμοι του Έβρου (Θράκη)
Κατηγορία:Ποταμοί της Ελλάδας
Κατηγορία:Ποταμοί της Θράκης
Κατηγορία:Ποταμοί της Βουλγαρίας
Κατηγορία:Περιφερειακή ενότητα Έβρου
Ερέννιος Ετρούσκος

Ο **Ερέννιος Ετρούσκος** (λατ. *Quintus Herennius Etruscus Messius Decius Augustus*, 227 – Ιούνιος 251) ήταν βραχύβιος Ρωμαίος συναυτοκράτορας με τον πατέρα του Δέκιο από τον οποίο χρίστηκε συναυτοκράτορας στις αρχές του 251. Σκοτώθηκε μαζί με τον πατέρα του στη μάχη της Αβρίττου εναντίον των Γότθων. Τους διαδέχθηκε και τους δύο, ο μικρότερος αδελφός του Οστιλιανός και ο Τρεβονιανός Γάλλος.

## Πηγές
### Πρωτογενείς

### Δευτερογενείς
*Roman Colosseum, Herennius Etruscus

## Παραπομπές και σημειώσεις


## Εξωτερικοί σύνδεσμοι
* 

Κατηγορία:Ρωμαίοι αυτοκράτορες
Κυπριακή Προεδρία του Συμβουλίου της Ευρωπαϊκής Ένωσης 2012

class="infobox" width=282 style="font-size: 100%;"
-
style="background: #FFFBFF; text-align: center; color:black" colspan="2" | **Κυπριακή Προεδρία του Ευρωπαϊκού Συμβουλίου της Ευρωπαϊκής Ένωσης**- 2012 -**</font></span><br/>
-
 colspan="3" style="text-align:center;"|[[Αρχείο:Zyprische EU-Ratspräsidentschaft 2012 logo.svg|300px|center]] <small>Το λογότυπο της Κυπριακής Προεδρίας.</small>
-
style="background: #EFEFEF; text-align: center; color:black" colspan="2"  <span style="font-size:0.85em;">**Πληροφορίες**</font></span> 
-
<span style="font-size:0.85em;">**Διάρκεια**</font></span>
<span style="font-size:0.85em;">[[1 Ιουλίου]] [[2012]] - [[31 Δεκεμβρίου]] [[2012]]</font></span>
-
<span style="font-size:0.85em;">**Κάτοχος**</font></span>
<span style="font-size:0.85em;"></font></span>
-
<span style="font-size:0.85em;">**Συνδεδεμένο μήνυμα**</font></span>
<span style="font-size:0.85em;">«Προς μια Καλύτερη Ευρώπη»</font></span>
-
<span style="font-size:0.85em;">**Πρόεδρος**</font></span>
<span style="font-size:0.85em;">[[Δημήτρης Χριστόφιας]]</span>
-
<span style="font-size:0.85em;">**Αρμόδια Υπουργός**</font></span>
<span style="font-size:0.85em;">[[Ερατώ Κοζάκου Μαρκουλλή]]</span>
-
<span style="font-size:0.85em;">**Αρμόδιος Υφυπουργός**</font></span>
<span style="font-size:0.85em;"><br />[[Ανδρέας Μαυρογιάννης]]</span>
-
style="background: #EFEFEF; text-align: center; color:black" colspan="2"  <span style="font-size:0.85em;">**Τριάδα Προεδρίας**</font></span>
-
style="background: #FFFBFF; text-align: center; color:black" colspan="2"  <span style="font-size:0.85em;">, , ****</font></span>
-
style="background: #EFEFEF; text-align: center; color:black" colspan="2"  <span style="font-size:0.85em;">**Ιστοσελίδα Προεδρίας**</font></span>
-
style="background: #FFFBFF; text-align: center; color:black" colspan="2"  <span style="font-size:0.85em;">[http://www.cy2012.eu/el/ cy2012.eu] </font></span>
}

Η **Κυπριακή Προεδρία του Συμβουλίου της Ευρωπαϊκής Ένωσης για το δεύτερο εξάμηνο του 2012''', αποτελεί την πρώτη προεδρία την οποία αναλαμβάνει να διεκπεραιώσει η Κυπριακή Δημοκρατία μετά την ένταξή της στην Ένωση το 2004.

Η Κύπρος, τοποθετείται στην Τ4 Τριάδα Προεδρία μαζί με την Πολωνία (1 Ιουλίου 2011 - 31 Δεκεμβρίου 2011) και τη Δανία (1 Ιανουαρίου 2012 - 30 Ιουνίου 2012), με τις οποίες έχει κοινό πρόγραμμα εργασίας.

## Προτεραιότητες
Οι προτεραιότητες της Κυπριακής Προεδρίας ήταν:
*Ευρώπη, πιο αποτελεσματική και βιώσιμη,
*Ευρώπη, με πιο αποδοτική οικονομία, βασισμένη στην ανάπτυξη,
*Ευρώπη, που να σημαίνει περισσότερα για τους πολίτες της, με αλληλεγγύη και κοινωνική συνοχή,
*Η Ευρώπη στον κόσμο και πιο κοντά στους γείτονές της.

Οι τέσσερις προτεραιότητες αναλύονται εκτενέστερα στο εξάμηνο πρόγραμμα της Προεδρίας.

## Ποιος είναι ποιος
### [[Πρόεδρος της Κυπριακής Δημοκρατίας]]

### [[Βουλή των Αντιπροσώπων (Κύπρος)|Πρόεδρος της Βουλής των Αντιπροσώπων]]

### Κυβέρνηση της Κύπρου

### Εκπρόσωποι της Προεδρίας

## Εξωτερικοί Σύνδεσμοι
*Επίσημη ιστοσελίδα Κυπριακής Προεδρίας του Συμβουλίου της Ευρωπαϊκής Ένωσης 
Κύπρος 2012
Ανδρούλα Αγρότου

Η **Ανδρούλα Αγρότου** είναι Ελληνοκύπρια πολιτικός και ιατρός. Διετέλεσε Υπουργός Υγείας της Κύπρου.

## Βιογραφικά στοιχεία
Η Ανδρούλα Αγρότου γεννήθηκε στην Λευκωσία το 1947. Σπούδασε ιατρική στο Πανεπιστημίου Φιλίας των Λαών στη Μόσχα. Στη συνέχεια απέκτησε μεταπτυχιακό δίπλωμα στη Δημόσια Υγεία (MPH) από το Πανεπιστήμιο του Νταντί και στη Διοίκηση Επιχειρήσεων, με έμφαση στη Δημόσια Διοίκηση (MBA). Κατέχει τις ειδικότητες Υγειονολογίας - Κοινοτικής Ιατρικής και Γενικής Ιατρικής.

Το 1973 διορίστηκε στη δημόσια υπηρεσία, ως ιατρικός λειτουργός στο Κέντρο Υγείας Παλαιχωρίου και μετέπειτα σε διάφορα κέντρα υγείας και τμήματα πρώτων βοηθειών. Ακολούθως, εργάστηκε στον τομέα της διοίκηση του Υπουργείο Υγείας, σε διάφορες θέσεις. Μεταξύ αυτών των θέσεων ήταν η Ανώτερη Ιατρική Λειτουργούς και η Πρώτη Ιατρική Λειτουργός. Την περίοδο 2007-2010 διετέλεσε Διευθύντρια Ιατρικών Υπηρεσιών και Υπηρεσιών Δημόσιας Υγείας. Επιπλέον, για ένα τρίμηνο πριν την αφυπηρέτησή της το 2010, διετέλεσε ως Αναπληρώτρια Γενική Διευθύντρια του Υπουργείου Υγείας.

Είναι νυμφευμένη με τον Ανδρέα Αγρότη και έχει ένα υιό και δύο κόρες.

## Πολιτική διαδρομή
Στις 15 Οκτωβρίου 2012 διορίστηκε Υπουργός Υγείας στην κυβέρνηση Δημήτρη Χριστόφια, θέση στην οποία παρέμεινε μέχρι τις 28 Φεβρουαρίου 2013 που ολοκληρώθηκε η θητεία της κυβέρνησης. 
## Παραπομπές

## Πηγές
*
*

Κατηγορία:Κύπριοι ιατροί
Κατηγορία:Υπουργοί Υγείας (Κύπρος)
Κατηγορία:Κυβέρνηση Δημήτρη Χριστόφια 2008
Cool Boarders 2001

Το **Cool Boarders 2001** είναι ένα βιντεοπαιχνίδι αθλητισμού που αναπτύχθηκε από την Idol Minds και διανέμεται από τη Sony Computer Entertainment. Κυκλοφόρησε στις 31 Οκτωβρίου 2000 για το PlayStation και στις 21 Μαΐου 2001 για το PlayStation 2. Είναι το τελευταίο παιχνίδι της σειράς βιντεοπαιχνιδιών χιονοσανίδας *Cool Boarders*.

## Αποδοχή
Το παιχνίδι έλαβε ανάμεικτες προς θετικές κριτικές. Οι ιστοσελίδες GameRankings και Metacritic βαθμολόγησαν με 76.08% και 78/100 την εκδοχή για το PlayStation 2 και με 56.32% και 56/100 την εκδοχή για το PlayStation, αντίστοιχα.

Το CoolBoarders2001 για το PlayStation και το PlayStation 2 ήταν δύο εντελώς διαφορετικά παιχνίδια με το ίδιο όνομα. Μεταξύ άλλων, είχαν διαφορετικά εξώφυλλα, πίστες και φυσική.

## Εξωτερικοί σύνδεσμοι
*Cool Boearders 2001 (PSX) on GameFAQS
*Cool Boearders 2001 (PSX) on GameSpot
*Cool Boearders 2001 (PS2) on Metacritic
*Cool Boearders 2001 (PSX) on IGN
*Cool Boearders 2001 (PS2) on IGN

## Παραπομπές


Κατηγορία:Βιντεοπαιχνίδια του 2000
Κατηγορία:Βιντεοπαιχνίδια του 2001
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια αθλητισμού
Κατηγορία:Χιονοσανίδα
Τζον Μπάτον

Ο **Τζον Μπάτον** (, 27 Ιουλίου 1943 - 12 Ιανουαρίου 2014) ήταν Άγγλος οδηγός Ράλι και πατέρας του οδηγού της Φόρμουλα 1 και Παγκόσμιου Πρωταθλητή του 2009, Τζένσον Μπάτον.

## Βιογραφία
Ο Μπάτον γεννήθηκε στο Λονδίνο στις 27 Ιουλίου του 1943. Το 1970 ξεκίνησε πολύ καλά την καριέρα του στο Ραλικρός στο Ηνωμένο Βασίλειο. Μόλις ο γιος του, Τζένσον, εντάχθηκε στη Φόρμουλα 1 το 2000, χάρηκε τόσο πολύ, ώστε σε όλους τους αγώνες βρισκόταν στο Πάντοκ και τους παρακολουθούσε. Ο μοναδικός αγώνας από τον οποίο απουσίασε λόγω ασθενείας, ήταν το Γκραν Πρι Βραζιλίας του 2001. Είχε 4 παιδιά, 3 κόρες, τη Σαμάνθα, τη Νατάσα και την Τάνια και 1 γιο, τον Τζένσον. Πέθανε τα ξημερώματα της Κυριακής 12 Ιανουαρίου του 2014 σε ηλικία 70 ετών από καρδιακή προσβολή στο σπίτι του στη Ριβιέρα της Νότιας Γαλλίας και περίπου 10 ώρες αργότερα το πτώμα του εντοπίστηκε από ένα φίλο του, ο οποίος πήγε να τον επισκεφθεί.

## Παραπομπές


Κατηγορία:Βρετανοί οδηγοί αγωνιστικών αυτοκινήτων
Βυζαντινά λουτρά

Τα **βυζαντινά λουτρά** ήταν δημόσια , ιδιωτικά και μοναστηριακά. Τα ιδιωτικά κτίζονταν σε κατοικίες εύπορων ευγενών και τα δημόσια σε κεντρικά σημεία των πόλεων.
Οι Βυζαντινοί τα αποκαλούσαν λούσμα ή βαλάνειο. 
                                                                                                              
μικρογραφία|δεξιά|μοντέλο Βυζαντινού λουτρού
## Οι χώροι
Από ιστορικά τεκμήρια αναφέρεται ο διαχωρισμός του λουτρού σε τρεις χώρους: το πρώτο, το μέσο και το τρίτο.  
Στα μεγάλα λουτρά της Βυζαντινής περιόδου υπήρχε ο προθάλαμος, ο οποίος ήταν ο χώρος των αποδυτηρίων, τα λεγόμενα απόδυτα ή απόδυτρα και στη συνέχεια ακολουθούσε ο πρώτος χώρος, το ψυχρολουσίο ή κρύο ή **λατ.**frigidarium, ο προπαρασκευαστικός χώρος. Ύστερα ακολουθούσε το μέσο, το χλιαροψύχριοή **λατ.** Tepidarium, όπου οι λουόμενοι καθαρίζονταν. Τέλος ο θερμός χώρος, αποκαλείτο εσώτερος, ενδότερος θόλος ή ζεστόν ή **λατ.**caldarium, οπού γινόταν η εφίδρωση και ο τελικός καθαρισμός.
Το κτίσμα ήταν εφοδιασμένο με  δεξαμενή θερμού και ψυχρού ύδατος , την κολυμβήθρα ή κόλυμβο.
Στις δεξαμενές αυτές ανάλογα με την ιδιότητα το νερό ζεσταινόταν μέσω υποκαύστων ή θερμαντικού κλίβανου και το ψυχρό νερό με σωλήνες. Στις κολυμβήθρες λούζονταν οι επισκέπτες του λουτρού.
## Επίσκεψη στο λουτρό
Η επίσκεψη στο λουτρό ήταν απαραίτητο στοιχείο της κοινωνικής ζωής και πηγή ευχαρίστησης.
Το ωράριο άρχιζε από νωρίς το μεσημέρι και λειτουργούσε και τις νυχτερινές ώρες.
Η αμοιβή για την επίσκεψη ονομαζόταν βαλανικόν.

## Βιβλιογραφία
**Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004*
**Κουκουλές Φ., Βυζαντινών Βίος και Πολιτισμός, τόμος Δ’, Αθήνα 1948-55*
**Αναστάσιος Κ.Ορλάνδος, Μοναστηριακή Αρχιτεκτονική, Κείμενον και Σχέδια, δεύτερη έκδοση, Αθήνα 1958*

## Εξωτερικοί σύνδεσμοι
1.Πολυξένη Αδάμ-Βελένη, Τα λουτρά στην αρχαία Ελλάδα,  Η Καθημερινή, Επτά ημέρες 13.05.2001 https://web.archive.org/web/20120903213117/http://wwk.kathimerini.gr/kath/7days/2001/05/13052001.pdf
2.http://el.wikipedia.org/wiki/%CE%9A%CE%BF%CF%85%CF%81%CE%B1%CF%83%CE%AC%CE%BD%CE%B9

## Παραπομπές


## Δείτε επίσης
*Βυζαντινά Λουτρά Άνω Πόλης (Θεσσαλονίκη)

Λουτρά
Ελληνική Εξόριστη Κυβέρνηση Μέσης Ανατολής

Η **Ελληνική Εξόριστη Κυβέρνηση Μέσης Ανατολής** ήταν η εξόριστη κυβέρνηση της Ελλάδας η οποία δημιουργήθηκε μετά την Μάχη της Ελλάδας, και την επακόλουθη κατάληψη της χώρας από την Ναζιστική Γερμανία και την Φασιστική Ιταλία. Λόγω της κατάληψης της Ελλάδας από εχθρικές δυνάμεις και της αντίστασης που προέβαλαν οι εντός ελληνικών συνόρων ανταρτικές ομάδες, η εξόριστη κυβέρνηση είχε ελάχιστη επιρροή στα πολιτικά γεγονότα της χώρας.

Έδρα της εξόριστης κυβέρνησης ήταν το Κάιρο της Αιγύπτου, εξού και είχε το προσωνύμιο ως «κυβέρνηση του Καΐρου».

Επικεφαλής της ήταν ο Βασιλέας Γεώργιος Β΄, ο οποίος απεχώρησε από την Αθήνα στην 29 Απριλίου 1941, έπειτα από τη γερμανική εισβολή στην Ελλάδα, αρχικά με προορισμό την Κρήτη και στην συνέχεια το Κάιρο. Εκεί παρέμεινε έως και την αποχώρηση των γερμανικών κατοχικών στρατευμάτων από την χώρα στην 18 Οκτωβρίου 1944.

Ευρισκόμενη υπό στενό Βρετανικό έλεγχο, αποτελούσε την αναγνωρισμένη παγκοσμίως ελληνική κυβέρνηση, αν και η επιρροή της εντός της ίδιας της χώρας της ήταν ελάχιστη. Εκεί, μαζί με τις ελεγχόμενες από τις δυνάμεις του Άξονα δοσιλογικές κυβερνήσεις, ένα ισχυρό αντιστασιακό κίνημα αναπτύχθηκε, με επικεφαλής του τα ελεγχόμενα από τους Κομμουνιστές ΕΑΜ και Ε.Λ.Α.Σ., τα οποία και προχώρησαν στην *de facto* δημιουργία χωριστής κυβέρνησης, η οποία επισημοποιήθηκε τον Μάρτιο του 1944, έπειτα από εκλογές που διεξήχθησαν τόσο στα υπό κατάληψη όσο και στα απελευθερωμένα εδάφη, ενώ έγινε γνωστή υπό την επωνυμία Πολιτική Επιτροπή Εθνικής Απελευθέρωσης (Π.Ε.Ε.Α.).

## Ιστορία
Στις 25 Απριλίου 1941, με τη γερμανική εισβολή στην Ελλάδα, ο Βασιλέας Γεώργιος Β΄ και η κυβέρνησή του εγκατέλειψαν την ελληνική ηπειρωτική χώρα με προορισμό την Κρήτη, η οποία δέχθηκε την επίθεση των δυνάμεων των Ναζί στις 20 Μαΐου 1941. Οι Γερμανοί χρησιμοποίησαν μονάδες αλεξιπτωτιστών σε μία μαζική από αέρος εισβολή και επιτέθηκαν στα τρία κυριότερα αεροδρόμια του νησιού. Έπειτα από επτά ημέρες μαχών και σκληρής αντίστασης, οι διοικητές των στρατιωτικών δυνάμεων των Συμμάχων στο νησί αποφάσισαν ότι περαιτέρω αντίσταση ήταν ανώφελη και διέταξαν την απόσυρση από τα Σφακιά. 

Στην διάρκεια της νύχτας της 24ης Μαΐου 1941, ο Γεώργιος Β΄ και η κυβέρνησή του φυγαδεύτηκαν από την Κρήτη στο Κάιρο. Η κυβέρνηση παρέμεινε στην Αίγυπτο έως και την απόσυρση των γερμανικών στρατευμάτων από την Ελλάδα, η οποία έλαβε χώρα στις 17 Οκτωβρίου 1944.

## Διοίκηση
### Χρωματοδείκτης

### Μονάρχης

### Πρωθυπουργοί

## Παραπομπές


Κατηγορία:Εξόριστες Ελληνικές κυβερνήσεις
Κατηγορία:Παράλληλες ελληνικές κυβερνήσεις
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Υπόκαυστο

[εναλλ.=Υπόκαυστο|μικρογραφία|315x315εσ|[Σύστημα υποκαύστων κάτω από το πάτωμα σε μια ρωμαϊκή βίλα στο Vieux-la-Romaine, κοντά στην Καέν, Γαλλία]]
Σύστημα υποδαπέδιας θέρμανσης στις ρωμαϊκές λουτρικές εγκαταστάσεις (Θέρμες), κατά την οποία ζεστός αέρας και καπνός κυκλοφορούσαν σε ένα υπόγειο χώρο κάτω από το πάτωμα/δάπεδο των χώρων. 
## Λειτουργία συστήματος
Στις αίθουσες του θερμού λουτρού(«θερμόν») η θερμότητα διοχετευόταν απο έναν θερμαντικό κλίβανο (praefurnium) και από τα υπόκαυστα.
Το σύστημα των υποκαύστων κατασκευαζόταν συνήθως από σειρές κιονίσκων (με τη χρήση τετράγωνων τούβλων), διατομής περίπου 20x20 εκ. και ύψους 70-90 εκ., που τοποθετούνταν ανά αποστάσεις 60 εκ. Στο πάχος της τοιχοποιίας τοποθετούνταν κατά την κατασκευή των θερμών πήλινοι σωλήνες ορθογωνικής διατομής και συνήθων διαστάσεων από 8,5x13 cm μέχρι 14x24cm, οι λεγόμενοι tubuli, που διοχέτευαν τον καπνό από τα υπόκαυστα στον εξωτερικό χώρο.
Στην κατασκευή των υπόκαυστων  βασικό μέλος αποτελούσαν κεραμικά πλακίδια τετραγωνικής κάτοψης ή ορθογωνικής κάτοψης, που φέρουν στις τέσσερεις γωνίες τους μαστοειδείς απολήξεις, tegulae mammatae.
Τα ειδικά αυτά στοιχεία δίνουν τη δυνατότητα ύπαρξης κενού ανάμεσα στις δύο επιφάνειες της τοιχοποιίας, μέσω του οποίου διαχέεται ο καπνός από τα υπόκαυστα.

## Βιβλιογραφία
Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004

## Εξωτερικοί σύνδεσμοι
1.Πολυξένη Αδάμ-Βελένη, Τα λουτρά στην αρχαία Ελλάδα,  Η Καθημερινή, Επτά ημέρες 13.05.2001 https://web.archive.org/web/20120903213117/http://wwk.kathimerini.gr/kath/7days/2001/05/13052001.pdf

## Παραπομπές


## Δείτε επίσης
*Θέρμες

Κατηγορία:Λουτρά
Θεσσαλογωβιός

Ο ***Θεσσαλογωβιός*** *(Κνιποβίτσια η θεσσαλική – Knipowitschia thessala)*, είναι ένα είδος ψαριού του γένους Κνιποβίτσια της οικογένειας των Γωβιιδών *(γωβιοί)*, ενδημικό στο σύστημα του ποταμού Πηνειού και της λίμνης Κάρλας στην Θεσσαλία.. Περιγράφηκε για πρώτη φορά ως ξεχωριστό είδος με το όνομα *Gobius thessalus* το 1921.

## Ενδιαίτημα
Ο *Θεσσαλογωβιός* απαντάται σε καθαρά και διαυγή νερά χωρίς ρεύμα, μπορεί ωστόσο να ανεχθεί και τρεχούμενα νερά με αισθητό ρεύμα. Είναι βενθικό είδος και προτιμά πυθμένες αμμώδεις ή χαλικώδεις, σε περιοχές που ενδεχόμενα υπάρχει και υδρόβια βλάστηση. Τρέφεται με μικροασπόνδυλα και ενδεχόμενα μικρόφυτα.

## Περιγραφή
Το μήκος του *Θεσσαλογωβιού* φτάνει τα 4,4 cm (ολικό μήκος - ***T***otal ***L***ength). Φέρει 6–8 ραχιαίες άκανθες (συνολικά) και 7–9 μαλακές ραχιαίες ακτίνες (συνολικά), 1 εδρική άκανθα, 7–9 μαλακές εδρικές ακτίνες και 30-32 σπονδύλους· τα -χαρακτηριστικά των Γωβιιδών- εμπρόσθια οφθαλμοωμοπλατικά κανάλια και τα κανάλια του προεπικαλύμματος των βραγχίων είναι παρόντα. Τα λέπια περιορίζονται ως επί το πλείστον στην μασχαλιαία χώρα, με ορισμένα επιπλέον λέπια διάσπαρτα κατά μήκος της πλευρικής μέσης γραμμής του μίσχου της ουράς. Τα αρσενικά φέρουν πολλές λεπτές κάθετες ραβδώσεις στο πλευρό.

Δεν είναι γνωστές λεπτομέρειες για την αναπαραγωγή του, αλλά από τη βιβλιογραφία είναι γνωστό ότι τα είδη του γένους αυτού αποθέτουν τα αβγά τους σε κρυψώνες και έπειτα τα επιβλέπουν.

## Κατάσταση διατήρησης
Ο *Θεσσαλογωβιός* χαρακτηρίζεται ως απειλούμενο είδος και στο Κόκκινο Βιβλίο των Απειλούμενων Ζώων της Ελλάδας του 2009, που εκδόθηκε από το ελληνικό Υπουργείο Περιβάλλοντος (***EN [B2ab(iii,v)]***) , και στην Κόκκινη Λίστα της IUCN (εκτίμηση του 2006). Οι βασικές απειλές που αντιμετωπίζει είναι η καταστροφή ή και αλλοίωση του ενδιαιτήματός του και η ρύπανση των υδάτων.

## Παραπομπές


## Εξωτερικοί σύνδεσμοι

*
*

## Πηγές

* Kottelat, M. & Freyhof, J. 2007. Handbook of European Freshwater Fishes. Kottelat, Cornol and Freyhof, Berlin, xiv + 646 pp

Κατηγορία:Γωβιίδες
Κατηγορία:Ψάρια γλυκών υδάτων
Κατηγορία:Πανίδα της Ελλάδας
Πυριατήριο

Το **πυριατήριο** αποτελούσε αίθουσα εφίδρωσης στα ελληνιστικά λουτρά. Λατ.: laconicum
Ανήκε στις κύριες αίθουσες ενός τυπικού Βαλανείου.
Το 1996-97 ανασκάφτηκε στη νοτιοανατολική γωνία του αρχαιολογικού χώρου της Αρχαίας Αγοράς της Θεσσαλονίκης τμήμα ενός Βαλανείου από τον 2ο αιώνα π.Χ.
Το τμήμα αυτό αποτελούσε την αίθουσα εφίδρωσης με εικοσιπέντε πυέλους(πήλινες μπανιέρες), στεγαζόταν με θόλο, ο οποίος ήταν κατασκευασμένος με οπαίο για την τοποθέτηση χάλκινου δίσκου, για τον έλεγχο υδρατμών, καθώς και του φωτός και για αερισμό της αίθουσας.

## Βιβλιογραφία
Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004

## Εξωτερικοί σύνδεσμοι
Πολυξένη Αδάμ-Βελένη, Τα λουτρά στην αρχαία Ελλάδα,  Η Καθημερινή, Επτά ημέρες 13.05.2001 https://web.archive.org/web/20120903213117/http://wwk.kathimerini.gr/kath/7days/2001/05/13052001.pdf

## Παραπομπές


## Δείτε επίσης
*Βαλανεία

Κατηγορία:Λουτρά
Κατηγορία:Δωμάτια
Ραμπιά Σέρμι Σουλτάνα

Η **Ραμπιά Σέρμι Σουλτάν** (Οθ. Τούρκικα: رابعه سلطان) (Τούρκικα: *Rabia Şermi Sultan*, 1698 - 1732) ήταν η έκτη σύζυγος του σουλτάνου Αχμέτ Γ΄ και μητέρα του σουλτάνου Αμπντούλ Χαμίτ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Rabia Şermi Sultan Aliyyetü'ş-Şân Hazretleri***

## Βιογραφία
Γεννήθηκε στη Γαλλία ή στην Κιρκασία και ήταν αρχικά η τρίτη και στην συνέχεια η δεύτερη παλλακίδα του σουλτάνου Αχμέτ Γ΄. Ήταν η μητέρα του σουλτάνου Αμπντούλ Χαμίτ Α΄ τον οποίο απέκτησε σε ηλικία 26 ετών. Ήταν Καθολική ή Ιουδαία αλλά εξισλαμίστηκε μετά τη σύλληψή της. Το όνομά Σέρμι σημαίνει «Άνοιξη».

Ώστόσο δεν ήταν ποτέ Βαλιντέ Σουλτάν επειδή πέθανε το 1732 στην Κωνσταντινούπολη, σαράντα δύο χρόνια πριν από την προσχώρηση του σουλτάνου Αμπντούλ Χαμίτ Α΄ στον οθωμανικό θρόνο. Όλοι οι υπόλοιποι Οθωμανοί Σουλτάνοι είναι απόγονοι της Ράμπια Σέρμι Σουλτάν. 

Η Ραμπιά Σέρμι, πέθανε σε ηλικία 34 ετών. Ο τόπος ταφής της βρίσκεται στο εσωτερικό του τάφου της Τουρχάν Σουλτάν, μητέρας του σουλτάνου Μωάμεθ Δ΄, στο Γενί Τζαμί, στην περιοχή Φατίχ, στην Κωνσταντινούπολη. 

## Παραπομπές

## Πηγές
* Yavuz Bahadıroğlu, Resimli Osmanlı Tarihi, Nesil Yayınları *(Οθωμανική Ιστορία με Εικονογραφήσεις, Εκδόσεις Nesil)*, 15η Εκδ., 2009, σελίδα 363, ISBN 978-975-269-299-2
* «Οθωμανικό Ίδρυμα Ερευνών (στα Τουρκικά): αποκαλύπτει τα αποτελέσματα προσφάτων ερευνών και ανακοινώνει το όνομά της ως «'''Râbi'a Şerm-î ''(Sharmî)'' Kadın Efendi»»''' Ιστοσελίδα Οθωμανών Σουλτάνων. Ανακτήθηκε 2010-12-14.
* **^** "Sultan Abdül Hamid I Khan". Τουρκική Δημοκρατία Υπουργείο Πολιτισμού και Τουρισμού. Ανακτήθηκε 2009-02-06.

Κατηγορία:Σουλτάνες της Οθωμανικής Αυτοκρατορίας